**VABILO**

Zveza društev za socialno gerontologijo Slovenije, v okviru programa Aktivna priprava na starost, organizira predavanje z delavnico z naslovom:

 **»Most med dvema generacijama«**

*Nekoč je sodelovanje med generacijami potekalo precej spontano, ne samo znotraj družine temveč tudi na ravni skupnosti. Starejši so mlajšim generacijam neformalno, spontano in z veseljem prenašali svoje zanje, veščine, norme, vrednote… Neformalno sodelovanje danes potrebuje precej več vzpodbud za prenos v širše socialno okolje.*

Na predavanju bomo več izvedeli o predsodkih in stereotipih v različnih obdobjih življenja in možnostih dobrega, skupnega sodelovanja vseh generacij. Predavanje bo vsebovalo praktične primere ravnanja iz vsakdanjega življenja vseh generacij. Skupaj bomo razvijali misel in iskali ideje, kako lahko vsak izmed nas pripomore k ustvarjanju družbe, ki bo temeljila na sprejemanju vseh ljudi.

Predavanje bo izvedla Nika Gerdovič, univ. dipl. soc. del., dipl. grafične in medijske tehnike

**Kdaj: sreda 30. 11. 2022 ob 13.30**

**Kje: prostori DRUŠTVA TOTI DCA, Partizanska cesta 12, Maribor**

Prisrčno vabljeni.

Zaradi lažje organizacije in izvedbe dogodka prosimo, da se zainteresirani udeleženci prijavijo do ponedeljka 28. 11. 2022, na naslov: jasmina.vrecko@skupine.si ali telefon 031 615 121.

Strokovna služba ZDSGS